AALBORG:Nordjyllands Politi har torsdag morgen modtaget en anmeldelse om en bombetrussel rettet mod Techcollege i Aalborg, herunder Aalborg Tekniske Gymnasium.

Truslen blev sendt i en mail til skolens ledelse tidligt i morges. Herefter anmeldte skolen bombetruslen til politiet.

- På grund af de omstændigheder, truslen er modtaget under, har vi valgt i samråd med skolens ledelse at holde skolens afdelinger lukket indtil videre, fortæller politiinspektør Ole Kristensen, Nordjyllands Politi.

Teksten fortsætter under billedet.

Foto: Andreas Falck

Nordjyllands Politi er til stede ved skolen på Øster Uttrup Vej, hvor hele området omkring Tech College er afspærret.

Teksten fortsætter under billedet.

Foto: Susie Skov

Desuden er politiet også til stede ved uddannelsesinstitutionens bygninger på Rørdalsvej og på Nyhavnsgade ved Friis i Aalborg.

Nordjyllands Politi opfordrer alle forældre, skoleelever og øvrige berørte af situationen til at bevare roen.

- Vi tager altid bombetrusler meget alvorligt. Vi tager ingen chancer. Derfor er vi tilstede på mange adresser lige nu. Men vi vil gerne opfordre alle til at bevare roen og stille og roligt følge vores anvisninger, forklarer politiinspektør Ole Kristensen.

Nordjyllands Politi holder pressemøde om sagen kl. 10.

Følgende adresser er evakueret Aalborg Tekniske Gymnasium Øster Uttrup Vej 1, 9000 Aalborg Øster Uttrup Vej 5, 9000 Aalborg Techcollege Rørdalsvej 10, 9000 Aalborg Nyhavnsgade 14, 9000 Aalborg Struervej 70, 9220 Aalborg Øst Sigrid Undsets Vej 3, 9220 Aalborg Øst Teglværket 2, 9400 Nørresundby Skoler med relation til Techcollege/Aalborg Tekniske Gymnasium uden for Aalborg er ikke berørt. VIS MERE

Politiet er også til stede ved Friis i Aalborg. Foto: Claus Søndberg

Andre skoler i området er således ikke berørt.

Eleverne på alle afdelinger tilknyttet Tech College er blevet bedt om at blive hjemme fra skole i dag.

Teksten fortsætter under billedet.

Foto: Andreas Falck

Skolens rektor har torsdag morgen sendt en meddelelse til alle elever om, at skolen er lukket i dag pga. "en særlig situation".

Nicolai Rask. Foto: Susie Skov

Nicolai Rask er elev på Tech College Aalborg.

- Jeg nåede lige ud af bilen, da en anden elev sagde til mig, at der havde været en bombetrussel, fortæller han og bekræfter, at alle elever er sendt hjem resten af dagen, siger han til NORDJYSKE.

Opdateres